ཕོགས་ལ་བལྟས་ནས་ལས་ཀ་བྱས་པའི་བཟོ་འདྲ་པོ་དང།གཞན་དག་ལས་ཀར་འགྲོ་ས་མེད་པར་དགེ་རྒན་བྱས་པ་ལྟ་བུའི་བསམ་བློ་གཏོང་རྒྱུ་ཡོད་མ་རེད།སློབ་གྲྭའི་ཤེས་ཡོན་གྱི་ཐོག་དང།མིའི་རྣམ་དཔྱོད་ཤེས་བྱ་ཡོན་ཏན་གྱི་སློབ་དཔོན་བྱེད་རྒྱུ་འདི་སོ་སོའི་ཆོས་རབ་ཏུ་རྣམ་འབྱེད་ཀྱི་ཤེས་རབ་གོང་ནས་གོང་དུ་འཕེལ་བའི་ཉེར་ལེན་གྱི་རྒྱུ་གཙོ་བོ་ཞིག་ཆགས་ཡོང་གི་ཡོད།དཔེ་ཆའི་ནང་ལ་ཆོས་བཤད་པའི་ཕན་ཡོན་བརྗོད་སྐབས་མི་ལ་ཕར་ཆོས་བཤད་དེ་སློབ་མ་ལ་ཅི་ཙམ་ཆོས་རབ་ཏུ་རྣམ་འབྱེད་ཀྱི་ཤེས་རབ་འཕེལ་བ་དེའི་ཚོད་ཀྱིས་བླ་མ་རང་ཉིད་ལ་ཤེས་རབ་འཕེལ་བར་བཤད་པ་དང་གཅིག་པ་རེད།ཁྱེད་རང་ཚོས་འཛིན་གྲྭའི་ནང་ལ་དགེ་རྒན་བྱས།ལྷག་བསམ་རྣམ་དག་གི་ཐོག་ནས་སློབ་ཁྲིད་ཡག་པོ་བྱས་པ་ཡིན་ན།ཕྲུ་གུ་ཚོའི་རྣམ་དཔྱོད་ཤེས་རབ་གོང་ནས་གོང་དུ་འཕེལ་བ་དེའི་ཚོད་ཀྱིས་ཁྱེད་རང་ཚོའི་རྣམ་དཔྱོད་གོང་དུ་འཕེལ་བ་ཞིག་དང།བསོད་ནམས་འཕེལ་བ་ཞིག་ཡོང་གི་རེད།དེ་ཡག་པོ་རེད།